ΓΡΑΠΤΗ ΕΡΩΤΗΣΗ E-1823/02

υποβολή: Erik Meijer (GUE/NGL) προς την Επιτροπή

(27 Ιουνίου 2002)

Θέμα: Αδυναμία περαιτέρω χρήσης των σημερινών αδειών χρήσης λογισμικού Microsoft από επιχειρήσεις λόγω περιορισμών στις δυνατότητες συμπλήρωσης και εκσυγχρονισμού τους

1. Έλαβε γνώση η Επιτροπή της καταγγελίας της Netwerk Gebruikersgroep Nederland (NGN = Ομάδα Χρηστών Δικτύου Ολλανδίας) σε βάρος της Microsoft, που θεμελιώνεται στα εξής:

α) από 1ης Οκτωβρίου 2001, για τις επιχειρήσεις με πολλές άδειες χρήσης λογισμικού, δενπάρχει πλέον δυνατότητα αναβάθμισης σε τιμή 50 % κάτω της τιμής των κοινών αδειών χρήσης, για εφαρμογές όπως τα MS-Office και οι άδειες πρόσβασης σε τερματικά (CAL), με αποτέλεσμα να είναιποχρεωμένοι οι χρήστες να πληρώνουν ακριβότερα για να παραμένουν ενημερωμένοι,

β) τα προσφερόμενα πλεονεκτήματα αναβάθμισης (upgrade advantage), με τα οποία ο πελάτης εδικαιούτο επί δυο έτη να αγοράζει τις τελευταίες εκδόσεις σε τιμή μόλις 5 έως 8 % ακριβότερη της τιμής των παλαιών αναβαθμίσεων, λέγεται ότι ισχύουν πλέον μόνο μέχρι 1η Αυγούστου 2002, μετά δε την ημερομηνία αυτή όλες οι άδειες που δεν έχουν αγοράσει πλεονέκτημα αναβάθμισης ή ασφάλεια λογισμικού δεν θα μπορούν πλέον να αναβαθμιστούν, με αποτέλεσμα ότι το 66 % των αδειών της Microsoft θα μετατραπεί από εκείνη την ημέρα σε άχρηστο λογισμικό,

γ) η προσφερόμενη λύση της ασφάλειας λογισμικού συνεπάγεται τουλάχιστον 25 έως 29 %ψηλότερο κόστος από ό,τι προηγουμένως, ενώ η εναλλακτική δυνατότητα ενός ετήσιου προγράμματος συνδρομής σε πολλές περιπτώσεις λέγεται ότι είναι ακόμη ακριβότερο·

2. Τι μπορεί να κάνει η Επιτροπή ώστε να διασφαλίσει την περαιτέρω δυνατότητα χρήσης και αναπροσαρμογής των λογισμικών που πωλήθηκαν παλαιότερα από μια σχεδόν μονοπωλιακή εταιρεία,πό το πρίσμα της από 22 Μαΐου 2002 επιστολής της Ολλανδικής Αρχής για τον Ανταγωνισμό προς την NGN και της απάντησης της Ολλανδικής Κυβέρνησης σε επερωτήσεις βουλετών του εθνικού κοινοβουλίου με ημερομηνία από 2 Νοεμβρίου 2001 (ΤΚ αριθ. 198), όπου παραπέμπεται το θέμα στην Επιτροπή επειδή πρόκειται για διασυνοριακό πρόβλημα·

3. Ποα είναι σήμερα η κατάσταση ως προς τα δικά μου ερωτήματα αριθ. 4, 5, 6 και 7 της ερώτησης Ε-3111/01(1) σχετικά με τις αλληλένδετες πωλήσεις της Microsoft, ερωτήματα επί των οποίων η Επιτροπή δεν μπόρεσε κατά μεγάλο μέρος να απαντήσει στις 14 Ιανουαρίου 2002, μια και είχε ακόμη να διερευνήσει τις απαντήσεις της Microsoft και συνεπώς δεν είχε ακόμη μπορέσει να εξαγάγει συμπεράσματα·

(1) ΕΕ C 147 E της 20.6.2002, σελ. 97.

Απάντηση του κ. Monti εξ ονόματος της Επιτροπής

(31 Ιουλίου 2002)

1. Η Επιτροπή γνωρίζει την καταγγελία της NGN σε βάρος της Microsoft. Εκτός αυτού, η Επιτροπή είναι ενήμερη για τους γενικούς όρους της αναθεωρημένης πολιτικής της Microsoft για τις άδειες αναβάθμισης.

2. Για λόγους αποτελεσματικής κατανομής των περιορισμένων πόρων της καιπό το πρίσμα της διεξαγόμενηςπόθεσης κατά της Microsoft, η Επιτροπή συμφώνησε με διάφορες αρχές του ανταγωνισμού κατά το 2001 ότι οι εν λόγω αρχές του ανταγωνισμού θα διεξήγαν την πρώτη ανάλυση της πολιτικής της Microsoft για τις άδειες αναβάθμισης. Λαμβάνονταςπόψη τις εργασίες που έχουν γίνει από τις σχετικές εθνικές αρχές ανταγωνισμού επ' αυτού του θέματος, η Επιτροπή εξετάζει επί του παρόντος, από κοινού με τις αρχές αυτές, την πλέον αποτελεσματική μέθοδο για να συνεχιστούν οι έρευνες.

3. Όσον αφορά τη διεξαγόμενη έρευνα της Επιτροπής, η Microsoft προέβη στην τελευταίαποβολή εγγράφων στο φάκελλο τον Απρίλιο 2002. Η Επιτροπή ολοκληρώνει τώρα την ανάλυση του φακέλλου (πάνω από 20 000 σελίδες).